Stadige internet? Dis suidooster se skuld | Netwerk24
Deur Elvira Wood 20 Januarie 2020 07:40
Netwerk24 het voorheen berig dat twee belangrike ondersese kommunikasiekabels wat Suid-Afrikaners aan die internet verbind, gelyktydig probleme gee.
LEES OOK: SA internet stadig nadat 2 kabels probleme gee
Afrihost, een van Suid-Afrika se internetbedieners, het Sondag getwiet dat die skip wat herstelwerk aan dié kabels moet doen, in die hawe in Kaapstad vasgekeer is weens die wind.
We have purchased additional international capacity to improve international performance. This means that we will not be reliant on repairs to the damaged cables. We hope to implement additional capacity this evening or tomorrow morning. https://t.co/DGc7oRC2wf
— Afrihost (@Afrihost) January 19, 2020
Hy sê daar is nog geen aanduiding van wanneer herstelwerk aan die kabels gedoen gaan word nie.
Die Wacs-kabel is 14 530 km lank en op 12 plekke aan Afrika verbind.
Sy eindpunt (en Suid-Afrikaanse verbinding) is by Yzerfontein in die Wes-Kaap. Dit is juis daar waar daar ondersoek ingestel moet word oor of daar enige skade aan die kabels is of nie.
Dit is nie heeltemal duidelik presies wat die foute behels, of wat dit veroorsaak het nie. Volgens Openserve sou skepe gestuur word om die kabels te herstel.
Die herstelskip is nie die enigste wat vasgekeer is in die Tafelbaai-hawe nie.
Die passasiersboot MSC Orchestra, met 3 200 mense aan boord, was ook die naweek vasgekeer.
LEES OOK: Skip deur stormwind in Kaapstad-hawe vasgekeer
Volgens Lauren Smith, weervoorspeller by die Suid-Afrikaanse Weerdiens, het die wind Vrydag tussen 50 km/h en 60 km/h gewaai.
Meer oor: Afrihost | Suidooster | Internet | Wind
Suidooster het nog nie klaar amok gemaak